फालना में युवक से 40 लाख का सोना पकड़ा
हवाला से ट्रेन में सोने की तस्करी, देसी पिस्टल भी बरामद
भास्करसंवाददाता | पाली/फालना
फालनारेलवे स्टेशन पर सोमवार सुबह 8 बजे चेन्नई-जोधपुर ट्रेन में हवाला कारोबार से सोने की तस्करी करने वाले गिरोह का राज खोलते हुए एक युवक को फालना पुलिस तथा जीआरपी ने संयुक्त कार्रवाई करते हुए गिरफ्तार किया है। आरोपी चेन्नई से 1 किलोग्राम 560 ग्राम सोना बैग में भरकर जोधपुर के प्रमुख सर्राफा कारोबारी को सप्लाई करने के लिए ला रहा था। उसके कब्जे से 32 बोर की देसी पिस्टल भी बरामद की गई है। शेष|पेज13
आरोपीको आबूरोड जीआरपी थाने के हवाले कर दिया है। अब उसकी गैंग में शामिल अन्य आरोपियों के बारे में पता किया जा रहा है। साथ ही आरोपी के आपराधिक रिकॉर्ड को खंगालने के लिए जीआरपी ने जोधपुर पुलिस से सूचना मांगी है।
जानकारी के अनुसार सोमवार सुबह पुलिस को चेन्नई से जोधपुर के बीच चलने वाली चेन्नई एक्सप्रेस में एक युवक के पास बड़ी मात्रा में सोना तथा हथियार होने की सूचना मिली थी। सूचना की तस्दीक करने के बाद फालना थाने के एएसआई सज्जनसिंह तथा फालना जीआरपी पुलिस चौकी प्रभारी अमरसिंह की अगुवाई में पुलिस दल ने ट्रेन के रेलवे स्टेशन पर रुकते ही कोच संख्या 7 में बैठे जोधपुर के ख्यातीसनी डांगियावास हाल मटकी चौराहा निवासी सूजाराम उर्फ भुट्टा पुत्र आईदानराम जाट को बुलाकर पूछताछ की। उसके सकपकाने पर पुलिस को संदेह हुआ तो उसके बैग की तलाशी ली गई। तलाशी में उसके बैग से सोने के दो बिस्किट (केडबरी) मिले। साथ ही उसके पास से 32 बोर की देसी पिस्टल भी बरामद हुई। सोने का वजन करने पर यह 1 किलो 560 ग्राम था। इस पर पुलिस ने उसे गिरफ्तार कर आबूरोड से पहुंचे जीआरपी थाना प्रभारी कैलाश जाट को सौंप दिया। आरोपी के खिलाफ मुकदमा दर्ज कर लिया है।
एक साल से कर रहा सोने की तस्करी, अब तक लाया 40 किलो सोना
फालना पुलिस चौकी में की गई पूछताछ में पता चला है कि आरोपी करीब एक साल से चेन्नई से सोना लाकर जोधपुर के व्यापारियों को सप्लाई कर रहा है। एक साल में वह करीब 40 किलोग्राम से अधिक सोना लाकर जोधपुर में दे चुका है। सोमवार को पकड़ा गया सोना जोधपुर के सर्राफा व्यापारी प्रकाश जैन को सप्लाई करना था।
अच्छे खासे कमीशन के लालच करता था सोने की तस्करी
आरोपी से की गई प्रारंभिक पूछताछ में पता चला है कि वह ट्रेन में ही सोने की तस्करी का काम करता है। उसके कई साथी भी इस अवैध कारोबार में जुटे हुए हैं। अच्छा-खासा कमीशन मिलने के लालच में उसने यह रास्ता अपनाया था। चेन्नई से जोधपुर के बीच सोना सप्लाई करने पर उसे 5 किलो सोने पर कुल डेढ़ लाख रुपए कमीशन मिलता है। एक साल में ही उसने कमीशन के रूप में करीब 10 लाख रुपए कमाए हैं। उसने पुलिस को यह भी बताया कि चेन्नई से सोने की कीमत संबंधित व्यापारी हवाला के जरिए वहां पर सीधा ही भेज देता था। उनका काम सिर्फ चेन्नई से सोना लाकर व्यापारी को देना था।
इस व्यापार की पूरी चेन, दुबई से चेन्नई और यहां से राजस्थान
सोने की तस्करी के लिए पूरी चेन बना रखी है। इसके लिए अलग-अलग स्थानों पर लोगों को मोटा कमीशन देकर उनके द्वारा यह सोना राजस्थान के विभिन्न सर्राफा बाजारों में पहुंचाया जाता है। जानकारों के अनुसार बिना टैक्स का यह सोना दुबई से मंगाया जाता है। दुबई से यह सोना चेन्नई और दक्षिण भारत के विभिन्न शहरों में पहुंचता है। इसके बाद इन दलालों के माध्यम से यह सोना राजस्थान के सर्राफा बाजार में पहुंचता है।
पांच किलो सोने पर बचाते हैं दो लाख रुपए का टैक्स
जानकारों के अनुसार पांच किलो पर सोने पर करीब एक से डेढ़ लाख रुपए तक का कमीशन होता है। गोल्ड पर करीब 5 प्रतिशत का टैक्स लगता है। इसके मुताबिक पांच किलो सोने की कीमत 40 लाख रुपए के करीब होती है और पांच प्रतिशत टैक्स के हिसाब से करीब 2 लाख रुपए का टैक्स बनता है। इस टैक्स को बचाने के लिए दलालों को कमीशन के रूप में पांच किलो सोने पर करीब एक से डेढ़ लाख रुपए तक का कमीशन मिल जाता है।
अब जीआरपी करेगी कार्रवाई
ट्रेन में सोना आने की सूचना मिलने पर जीआरपी को साथ लेकर कार्रवाई को अंजाम दिया। आरोपी पूर्व में भी कई बार सोना लेकर चुका है। इसके बदले उसे अच्छा-खासा कमीशन मिलता है। उसे आबूरोड जीआरपी को सौंपा गया है। आगे की कार्रवाई जीआरपी करेगी।
- सज्जनसिंह, पुलिस चौकी प्रभारी, फालना
जोधपुर पुलिस से आरोपी का रिकॉर्ड मांगा है
- आरोपी को फालना पुलिस के सहयोग से गिरफ्तार कर आबूरोड लाया गया है। सोना बरामद कर पिस्टल को जब्त कर ली है। जोधपुर से आरोपी का रिकॉर्ड मंगवाया जा रहा है। आरोपी कई बार सोना ला चुका है। उससे पूछताछ की जा रही है।
- कैलाश जाट, थाना प्रभारी, जीआरपी, आबूरोड
डेढ़ किलो से अधिक साेना पकड़ा
चेन्नई-जोधपुरट्रेन में चेन्नई से 1 किलोग्राम 560 ग्राम सोना बैग में भरकर ले जाने वाले आरोपी को पिस्टल समेत दबोच लिया
अबतक 40 किलो सोना जोधपुर ला चुका
अबतक 40 किलो से अधिक सोना जोधपुर में लाकर सर्राफा कारोबारियों को सप्लाई कर चुका है आरोपी।
पूराटैक्स बचाने का खेल है यह
दुबईमें सोना करीब 2 से 3 हजार रुपए सस्ता होने के चलते चेन्नई के व्यापारी मंगवाते हैं। इसके बाद टैक्स बचाने के चक्कर में कुछ व्यापारी अपने लोगों से सोना मंगवा रहे हैं।
फालना. सोने की तस्करी करते गिरफ्तार हुआ युवक एवं उसके पास से मिला सोना एवं देशी कट्टा।
hin_Deva bho_Deva npi_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva bho_Deva hin_Deva hin_Deva hin_Deva hin_Deva